ห้องอาหาร Vanda (แวนด้า) เป็นห้องอาหารบุฟเฟ่ต์นานาชาติมื้อกลางวันที่เปิดให้บริการทุกวันที่ SAMPRAN RIVERSIDE มีโอกาสได้มาทานในมื้อเที่ยงวันอาทิตย์ค่ะ ห้องอาหารใหญ่ทีเดียวค่ะ นั่งมุมริมน้ำไว้ก่อน ทานไปดูวิวไปเจริญอาหารค่ะ นักท่องเที่ยวที่มาเที่ยวที่นี่หรือมาพักที่นี่ก็มักจะมาใช้บริการค่ะ มาดูกันเลยว่ามีอะไรให้ทานบ้าง เริ่มด้วยสลัดผักสด ขนมปัง ยำวุ้นเส้น  มีเนื้อขาแกะให้ทานกันด้วยค่ะ ออกแนวสุกเลยแต่รสชาติดี นุ่มอร่อยค่ะ มุมข้าวปั้นต่างๆ ซุปมิโสะ และกิมจิ สเตชั่นก๋วยเตี๋ยวเย็นตาโฟร้อนๆค่ะ ชอบเลย ของทานเล่นก็มีป่อเปี๊ยะ  มีจานหลักก็มีผัดไท ขาดไม่ได้เลยต้องชิม กับ ข้าวผัดแบบใส่เครื่องเทศแนวอาหารอินเดียด้วยค่ะ แกงปลา และมันฝรั่งอบ กับข้าวแบบไทย-จีน มีหมูผัดพริก ผัดผักบุ้งดูธรรมดาแต่อร่อยเพราะเป็นผักบุ้งออแกนิคส์ของที่นี่ ทานแล้วสนิทใจดีค่ะ ปลอดสารเคมีแน่นอน  ไก่ทอดตะไคร้ กับปลาผัดเปรี้ยวหวาน  แกงมัสมั่นข้นๆค่ะ ทานกับข้าวสวยและข้าวกล้องอินทรีย์ ปลาชุปเกล็ดขนมปังทอดพร้อมซอส ทานกับสปาเก็ตตี้ก็ได้ค่ะ ชาและกาแฟมุมนี้เลยค่ะ  ปิดท้ายด้วยของหวาน ขนมไทยมีขนมกล้วย ขนมตาล ขนมถ้วย สังขยาฟักทอง และวุ้นอัญชัน  ของหวานอื่นๆและเค้กก็มีให้ทานค่ะ มีเต้าหู้นมสดผลไม้ คัสตาร์ด เค้กช็อคโกแลต เค้กมะพร้าว เค้กใบเตย  และผลไม้ไทยๆ ค่ะ ใครผ่านมาก็แวะมาทานกันได้ค่ะ มื้อเที่ยบบุฟเฟ่ต์นานาชาติและอาหารไทยอร่อยๆ 